b'\n_START_ARTICLE_\nCorrado Fabi\n_START_SECTION_\n\xc5\xbdivljenjepis\n_START_PARAGRAPH_\nMednarodno kariero je za\xc4\x8del v prvenstvu Evropske Formule 2, kjer je v sezoni 1981 z eno zmago osvojil peto mesto v dirka\xc5\xa1kem prvenstvu, v naslednji sezoni 1982 pa je s petimi zmagami osvojil naslov prvaka z le to\xc4\x8dko prednosti pred Johnnyjem Cecotto. To mu je prineslo sede\xc5\xbe v Formuli 1 v sezoni 1983, kjer se mu \xc5\xa1estkrat ni uspelo kvalificirati na dirko, sedemkrat je odstopil, uvrstitvi pa je dosegel le z desetim mestom na dirki za Veliko nagrado Avstrije in enajstim mestom na naslednji dirki za Veliko nagrado Nizozemske. V naslednji sezoni 1984 je nastopil le na treh dirkah in ob dveh odstopih je na dirki za Veliko nagrado ZDA s sedmim mestom le za mesto zgre\xc5\xa1il uvrstitev med dobitnike to\xc4\x8dk, a je dosegel svoj najbolj\xc5\xa1i rezultat v karieri. V sezoni 1984 je nastopil tudi na \xc5\xa1tirih dirkah serije CART, kjer je ob dveh odstopih dosegel \xc5\xa1e \xc5\xa1esto in deseto mesto, skupno pa osemindvajseto mesto v prvenstvu.'